 

Prolaz Otokara Keršovanija 1, 52000 PAZIN

Tel./fax.: 052 622-519 E-mail: tajnistvo@vrtic-olgaban-pazin.hr OIB: 05017253133

**ZAPISNIK**

**s 32. sjednice** Upravnog vijeća Dječjeg vrtića “Olga Ban” Pazin održane u **utorak, 10.travnja 2018.** s početkom u 16 sati u prostorijama Dječjeg vrtića „Olga Ban“ Pazin u Pazinu.

Nazočni članovi i članice Upravnog vijeća:

1. Veljko Grković, (predsjednik )
2. Vladimir Krulčić, (član)
3. Renata Demark, (članica)
4. Suzana Jašić, (članica)
5. Dano Červar, (član)

Ostali nazočni:

1. Vesna Rusijan, ravnateljica Vrtića,
2. Patricija Jedrejčić, voditeljica računovodstva,
3. Gabrijela Krizmanić, tajnica, zapisničarka na sjednici.

Sjednicom predsjedava g. Veljko Grković, predsjednik Upravnog vijeća (dalje: Predsjednik).

Predsjednik je pozdravio prisutne, utvrdio da postoji kvorum za pravovaljano donošenje odluka. Istakao je da su članovi i članice Vijeća dobili poziv sa slijedećim dnevnim redom.

**Dnevni red:**

1. Verifikacija Zapisnika s 31. sjednice Upravnog vijeća.
2. Informacija o dopuni podataka vezano uz Zaključke Upravnog vijeća o Izvještaju o financijskom poslovanju za 2017.g.
3. Informacija o financijskom poslovanju za razdoblje siječanj-ožujak 2018.
4. Informacija o rezultatima prijave projekta Rekonstrukcije vrtića na Fond ruralnog razvoja RH i o prijavi na natječaj iz Europskog socijalnog fonda Ministarstva za demografiju, obitelj, mlade i socijalnu politiku.
5. Donošenje odluke po raspisanom natječaju za odgojiteljice (m/ž) na određeno vrijeme – 3 izvršiteljice.
6. Donošenje odluke po raspisanom natječaja za logopeda (m/ž) na neodređeno vrijeme s punim radnim vremenom – 1 izvršitelj.
7. Donošenje odluke o raspisivanju natječaja za upise u pedagošku 2018./2019.godinu.
8. Razno.

**Jednoglasno je s pet glasova „ZA“ prihvaćen dnevni red sjednice**.

**Ad.1.) Verifikacija Zapisnika s 31. sjednice Upravnog vijeća.**

Predsjednik je podsjetio na Zaključke s prethodne sjednice.

Nakon kratke rasprave

**jednoglasno je s pet glasova „ZA“ verificiran zapisnik s prethodne sjednice.**

**Ad.2.) Informacija o dopuni podataka vezano uz Zaključke Upravnog vijeća o Izvještaju o financijskom poslovanju za 2017.g.**

Izvjestiteljica po ovoj točki je ravnateljica Vesna Rusijan.

2.1.)

Članovi Vijeća su dobili u materijalima Tablicu sa stanjem dugovanja Općina prema Vrtiću posredstvom Grada Pazina.

Patricija Jedrejčić je rekla da nakon provedbe kompenzacije i rješavanja jednog djela obveza, dug Općine Gračišće ponovno raste.

Ravnateljica predlaže da se, vezano za ovu točku dnevnog reda, uputi dopis Gradu Pazinu s namjerom uvrštavanja u dnevni red sjednice Gradskog vijeća sa zahtjevom poštivanja Sporazuma o financiranju djelatnosti Vrtića.

Otvorena je rasprava u kojoj su svi članovi Vijeća iznosili mišljenja i davali prijedloge.

**Zaključak Vijeća je da se ponovno uputi dopis Gradu Pazinu sa zahtjevom o provedbi i poštivanju Sporazuma o financiranju djelatnosti Vrtića.**

2.2.)

Drugi dio točke dnevnog reda odnosi se na problem niskih plaća radnica i radnika Vrtića.

Vrtić je uputio zamolbu Osnovnoj školi radi dostave izračuna bruto 1 plaće radnika i radnica u osnovnoj školi za pojedina radna mjesta kako bismo iste mogli usporediti s plaćama radnica i radnika u Vrtiću. Tablica je predočena članicama i članovima Vijeća.

 Iz tablica je vidljivo nepoštivanje članka 51. Zakonom o predškolskom odgoju i obrazovanju (NN 10/97., 107/07. i 94/13.). Članak 51. glasi: "Na utvrđivanje i obračun plaća, naknada i drugih prihoda radnika dječjih vrtića, koji su u vlasništvu jedinice lokalne i područne (regionalne) samouprave ili Republike Hrvatske, primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu, ako su ti propisi povoljniji za radnike."

Iz tablica je vidljiva velika razlika u bruto plaćama radnika Vrtića u odnosu na istu stručnu spremu radnika i radnica u osnovnoj školi. Podaci će se proslijediti Upravnom odjelu za upravu i samoupravu Grada Pazina radi uvrštenja u dnevni red sjednice Gradskog vijeća.

**Jednoglasno je s pet glasova „ZA“ prihvaćena informacija i donesen Zaključak da se navedeni podaci proslijede Gradu Pazinu radi uvrštavanja u dnevni red sjednice Gradskog vijeća.**

**Ad.3.) Informacija o financijskom poslovanju za razdoblje siječanj-ožujak 2018.**

Izvjestiteljica po ovoj točki je Patricija Jedrejčić, voditeljica računovodstva.

Članovi i članice Vijeća dobili su Izvještaj o financijskom poslovanju za razdoblje siječanj-ožujak 2018. koji je izradila voditeljica računovodstva. Rok za predaju izvještaja nadležnim institucijama je 10.travnja 2018.

Iz Izvještaja je vidljivo da **višak prihoda i primitaka raspoloživo za slijedeće razdoblje iznosi 322.274 kn**.

Nakon kratke rasprave

**jednoglasno je s pet glasova „ZA“ usvojen Izvještaj o financijskom poslovanju za razdoblje siječanj-ožujak 2018.g.**

**Ad.4.)Informacija o rezultatima prijave projekta Rekonstrukcije vrtića na Fond ruralnog razvoja RH i o prijavi na natječaj iz Europskog socijalnog fonda Ministarstva za demografiju, obitelj, mlade i socijalnu politiku.**

Izvjestiteljica po ovoj točki je Vesna Rusijan, ravnateljica.

4.1.)

Ravnateljica je rekla da su objavljeni rezultati natječaja za **projekt Rekonstrukcije vrtića u ul. Prolaz O.Keršovanija 1, pri Fondu za ruralni razvoj RH.** Nažalost niti jedan projekt iz područja Istarske županije, tako niti naš projekt, nije prošao na natječaju iz razloga što Istarska županija, zbog veće razvijenosti, ne ostvaruje dovoljan broj bodova. Međutim, očekuje se objava novog natječaja na koji će se projekt ponovno kandidirati i gdje očekujemo pozitivno rješavanje obzirom na trenutni poredak na rang listi bodovanja (51 ispod crte prolaznosti).

4.2.)

 Ravnateljica je dala članovima Vijeća informaciju o tome kako se Grad Pazin prijavio na natječaj **za izradu projektne dokumentacije za rekonstrukciju zgrade „donjeg“ vrtića**. Projektom je predviđena rekonstrukcija zgrade i nadogradnja (proširenje) za još tri odgojne skupine. Natječaj je objavljen pri Ministarstvu za demografiju, obitelj, mlade i socijalnu politiku a usmjeren je na poboljšanje materijalnih uvjeta u dječjim vrtićima.

4.3.)

Ravnateljica je članovima Vijeća dala informaciju o još jednom projektu pokrenut u Ministarstvu za demografiju, obitelj, mlade i socijalnu politiku pod nazivom **„Unaprjeđenje usluga za djecu u sustavu ranog i predškolskog odgoja i obrazovanja“.** Cilj projekta je usklađivanje rada vrtića s poslovnim obvezama roditelja, a primarno je usmjeren na zadovoljavanje potreba korisnika za **produljenim, popodnevnim ili smjenskim radom vrtića**.

Vrtić će ispitati potrebu putem anketna i to među djecom polaznicima Vrtića kao i među novoupisanom djecom usporedno s upisima u novu pedagošku godini. Zavisno o rezultatima anketa krenut će se u postupak realizacije i prijave na natječaj. O rezultatima provedbe ankete obavijestiti će se Vijeće na slijedećoj sjednici.

Nakon kraće rasprave

**Jednoglasno su s pet glasova „ZA“ prihvaćene informacije o projektima.**

**Ad. 5) Donošenje odluke po raspisanom natječaju za odgojiteljice (m/ž) na određeno vrijeme – 3 izvršiteljice.**

Izvjestiteljica po ovoj točki je ravnateljica Vesna Rusijan.

Ravnateljica je rekla da je na natječaj objavljen 20.veljače 2018. za tri odgojiteljice na određeno vrijeme pristiglo u roku 10 zamolbi.

Prema uobičajenoj proceduri, po duljini staža u Vrtiću, ravnateljica predlaže da se na upražnjena radna mjesta na određeno vrijeme prime: AMELIA LUŠETIĆ, TAJANA PAVLEK I SILVIJA STOJŠIĆ.

Bez rasprave

**jednoglasno je s pet glasova „ZA“ donesena odluka da se ugovor o radu na određeno vrijeme s punim radnim vremenom sklopi s AMELIOM LUŠETIĆ, TAJANOM PAVLEK I SILVIJOM STOJŠIĆ.**

**Ad.6.) Donošenje odluke po raspisanom natječaja za logopeda (m/ž) na neodređeno vrijeme s punim radnim vremenom – 1 izvršitelj.**

Izvjestiteljica po ovoj točki dnevnog reda je ravnateljica Vesna Rusijan.

Ravnateljica je rekla da su na objavljeni natječaj za stručnu suradnicu – logopedinju (m/ž) na neodređeno vrijeme pristigle dvije zamolbe. Međutim niti jedna kandidatkinja prema stručnoj spremi ne ispunjava uvjete iz natječaja te ravnateljica predlaže da se na upražnjeno radno mjesto ne primi niti jedna kandidatkinja.

Nakon kratke rasprave.

**Jednoglasno je s pet glasova „ZA“ prihvaćen prijedlog ravnateljice da se na upražnjeno radno mjesto ne primi niti jedna kandidatkinja. Također je donesena odluka da se ponovno pokrene raspisivanje natječaja.**

**Ad 7.) Donošenje odluke o raspisivanju natječaja za upise u pedagošku 2018./2019.godinu**

Izvjestiteljica po ovoj točki je ravnateljica Vesna Rusijan.

Ravnateljica predlaže da se upisi u Vrtić za pedagošku 2018./2019.g. provode ranije u odnosu **na prethodne godine. Predlaže provedbu upisa 23., 24. i 25. travnja 2018**.

Članovi i članice Vijeća su, uz materijale za Vijeće, dobili pregled broja djece školskih obveznika tj. okvirni broj slobodnih mjesta za upis u novu pedagošku godinu kao i prijedlog Oglasa za objavljivanje upisa u novu pedagošku godinu.

Odluka o rezultatima upisa bit će objavljena 23.svibnja 2018.tj. u roku 30 dana od zaprimanja prijava.

Nakon kratke rasprave

**jednoglasno je s pet glasa „ZA“ donesena odluka o provođenju upisa u pedagošku 2018./2019.godinu 23., 24. i 25. travnja 2018.g.**

**Ad.8.) Razno**

Članica Suzana Jašić je pokrenula pitanje rada Područnih vrtića tijekom srpnja i kolovoza.

Ravnateljica je obavijestila članove Vijeća da se sukladno Godišnjem planu i programu rada planira rad tijekom srpnja u Područnom vrtiću u Karojbi za djecu iz Karojbe i Motovuna, te za Područni vrtić Tinjan i Sv. Petar u Šumi u jednom od tih dvaju vrtića.

Članica Renata Demark je rekla da se rad u Matičnom vrtiću u Pazinu u zgradi „donjeg“ vrtića tijekom ljeta prošle godine pokazao jako dobrim iskustvom iz razloga što u zgradi „donjeg“ vrtića ugodnije (manje toplo) nego u zgradi „gornjeg“ vrtića a i u dvorištu „donjeg“ vrtića ima puno hladovine. Predlaže da se i ove godine provodi rad u „donjem“ vrtiću tijekom srpnja i kolovoza (predlaže tri tjedna u odnosu na lanjska dva tjedna).

Ravnateljica je rekla da će se postupiti u skladu s mogućnostima, tj. raspoloživim kadrom u odnosu na organizaciju rada na više lokacija.

Sjednica je završila u 17,45 sati.

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/18-01/02

URBROJ: 2163/01-09-18-2

Zapisničarka: Predsjednik Upravnog vijeća:

 Gabrijela Krizmanić, tajnica Veljko Grković